Golwg

Is iris sheachtainiúil Breatnaise í Golwg (Gaeilge: "Radharc"), a bunaíodh sa bhliain 1988. Bíonn nuacht reatha ábhartha don Bhreatain Bheag inti agus is aici atá an scaipeadh is mó ar irisí na Breatnaise. Tá Dylan Iorwerth ar bhunaitheoirí na hirise, agus is eagarthóir bainistíochta na cuideachta é. Is í Siân Sutton an t-eagarthóir, agus is é Barry Thomas an leas-eagarthóir.

De réir Suirbhé Tony Bianchi ar an bpreas clóite meán Breatnaise (Eanáir, 2008)  díoltar thart ar 2,980 cóip gach seachtain. Síntiúis is ea 46.3% de na díolacháin agus déanann fógraíocht 52.9% den ioncam bliantúil.

Faigheann Golwg deontas bliantúil de £75,000 ó Chomhairle Leabhar na Breataine Bige i leith a leathanaigh chultúir agus ealaíon. Tagann an chuid eile dá ioncam ó dhíolacháin, fógraíocht agus gníomhaíochtaí tráchtála eile ó Golwg Cyf.

Foilsíonn an comhlacht Golwg Cyf irisí eile freisin ar nós Lingo Newydd d'fhoghlaimeoirí, agus WCW a'i ffrindiau do pháistí.

Is é Golwg360 seirbhís nuachta ar líne Gholwg.

 Naisc amach 
 Nuacht Golwg360

 Féach freisin 
 Golwg360
 Lingo Newydd
 Y Selar
 NÓS

 Tagairtí 

Catagóir:Irisí Breatnaise
Catagóir:Irisí ón mBreatain Bheag
Catagóir:Irisí nuachta
Catagóir:Irisí ceoil
Catagóir:Bunaithe sa bhliain 1988
Catagóir:Bunaithe sna 1980í